**MUISTIO**

**OPS2016/Yleinen osa (Luku 4 ja 5.4.)**

**Aika:** Tiistai 12.5.2015 klo 14.00-17.00

**Paikka:** Pellon alakoulu, opettajienhuone ja luokka E

**Läsnä:** Anna-Maija Alajääskö, Heikki Kiviniemi, Niina Niiranen, Soile Pöyhtäri, Leena

 Rinne, Sami Talonen, Asta Valkonen (vetäjä)

VAPAATA KESKUSTELUA ASIASTA

Edellisessä kokoontumisessa maaliskuussa herätti keskustelua se, päätetäänkö **oppimiskokonaisuuksien teemoista** yhteisessä seutukunnallisessa opetussuunnitelmassa ja tarkemmista tavoitteista ja sisällöistä koulukohtaisessa opetussuunnitelmassa.

Maaliskuisen kokoontumisen jälkeen uutena asiana oli jo ryhmäläisille aikaisemmin välitetty tieto, että **monialaiset oppimiskokonaisuudet on hyvä laatia kuntakohtaisesti lukuvuosittain ja määritellä ne koulujen vuosisuunnitelmissa.**

Oppimiskokonaisuuksista oli eri kuntien opettajienhuoneessa jo päästykin keskustelemaan. Ryhmäläisillä oli jopa ideoita ja ehdotuksia oman kuntansa oppimiskokonaisuuksista. Lisäksi ryhmäläiset saivat tiivistelmän eräästä kokonaissuunnitelmasta, joka oli laadittu ”Minun eläimeni” otsikon alle.

Keskustelussa nousi esille myös näkökulma, että kokonaisuuksien hallinta on ns. hieno ja kannatettava, jopa idealistinenkin tavoite ajatellen tiukkaa oppiainejärjestelmää. Nykyisin koulussa tarjotaan liikaa sirpaletietoa, eivätkä lapset kykene hahmottamaan kokonaisuuksia. Erilaisten ilmiöiden tutkiminen, välineinä eri oppiaineet, on pedagogiikkaa parhaimmillaan.

Uusi ops velvoittaa, että **lukuvuodessa pitää suunnitella, toteuttaa ja järjestää *vähintään* yksi oppimiskokonaisuus jokaiselle oppilaalle. Paikallisesti päätetään, mitkä oppiaineet milloinkin oppimiskokonaisuuteen kuuluvat. Suunnitteluun on otettava oppilaat mukaan.**

Kun tämä tavoite on **normi**, niin sen toteuttaminen on joustavampaa ja helpompaa, koska silloin ei ainakaan kovin paljon tule esiin se, että jonkin aineen oppitunteja ”kuluu”, eikä opettaja voi oman aineensa tavoitteita lukuvuoden aikana saavuttaa.

Oppilaskunnan roolistakin keskusteltiin, koska uusi ops edellyttää entistä enemmän ottamaan oppilaita mukaan suunnitteluun. Onko oppilaskunta sellainen foorumi, jota voisi enemmän hyödyntää?

Vanhempien osallistaminen ops-työhön koettiin vaikeaksi. Ehkä tietyillä kysymyspattereilla voitaisiin saada selville vanhempien näkemyksiä.

Keskustelun lomassa tuli eteen monia ajatuksia ja kysymyksiä. Netissä on monisatasivuinen ops-pohja, joka laajuudessaan hämmentää ja vaatii opettajilta suurta perehtyneisyyttä. Työryhmä piti teoksen kahlaamista edelleen ylivoimaisena. Lisäksi pohdittiin, **mitä seutukunnalliseen ops:an tulee kirjata, jotta se palvelisi todella opetusta.**

Ops-koulutuksessa oli painotettu, että opettajien tulisi perehtyä uuteen ops:aan yli oppiainerajojen. Varsinkin nyt, kun ollaan laatimassa kuntiin ns. oppimiskokonaisuuksia, niin esille tuli seutukunnallisen työn organisointityö.

Jos jokainen ryhmä puurtaa erikseen oman oppiaineensa ops:aa, niin miten pystytään noudattamaan uuden ops:n kuningasajatusta oppimiskokonaisuuksista.

**Ryhmä ehdottaa, että syksyllä 2015 kaikkien ryhmien vetäjät kokoontuisivat yhdessä koulutuksen järjestäjien kanssa. Silloin voitaisiin yhdessä keskustella, miten ops-työtä jatketaan. Olisiko mahdollista saada yhtenäisempää ohjeistusta, jotta seutukunnallinen ops-työ onnistuisi ja ops:sta tulisi käyttökelpoinen työkalu.**

OPS:n filosofiaan liittyvät kokonaisuudet, joten oppiaineryhmien olisi hyvä tavata, ainakin vetäjien olisi keskusteltava tulevasta työskentelystä.

Miten laaja-alainen oppiminen toteutuu rakennettaessa monialaisia oppimiskokonaisuuksia?

Tuntijaosta ei ehditty keskustella.

Tässä vielä meidän ryhmämme tehtävä, johon palataan syksyllä 2015.

1. **YHTENÄISEN PERUSOPETUKSEN TOIMINTAKULTTUURI**

**4.1. Toimintakulttuurin merkitys ja kehittäminen**

**4.2.Toimintakulttuurin kehittämistä ohjaavat periaatteet**

 **4.3. Oppimisympäristöt ja työtavat**

 **4.4.Opetuksen eheyttäminen ja monialaiset oppimiskokonaisuudet**

 **Paikallisesti päätettävät asiat**

 OPS2016:

Paikallisesti päätetään, *miten oppilaat ja huoltajat* osallistuvat toimintakulttuurin kehittämiseen sekä *mitä muuta yhteistyötä ja keiden toimijoiden kanssa* tehdään toimintakulttuurin kehittämiseksi. Suunnittelussa kiinnitetään huomiota myös toimintakulttuurin *jatkuvuuteen esiopetuksesta perusopetukseen ja perusopetuksen eri vaiheissa.*

Mitkä ovat *mahdolliset paikalliset painopisteet* ja miten ne ilmenevät käytännössä (toimintakulttuurin periaatteiden kuvaamisessa opetussuunnitelman perusteiden tekstiä voidaan käyttää sellaisenaan). Päätetäänkö esimerkiksi oppimiskokonaisuuksien teemoista *yhteisessä paikallisessa opetussuunnitelmassa* ja tarkemmista tavoitteista ja sisällöistä koulukohtaisessa opetussuunnitelmassa tai lukuvuosisuunnitelmassa vai miten menetellään; miten turvataan, että jokaisen oppilaan opintoihin sisältyy vähintään yksi monialainen oppimiskokonaisuus lukuvuodessa; miten ohjeistetaan oppimiskokonaisuuksien laajuus, miten sovitaan kulloinkin mukana olevista oppiaineista; miten oppilaiden osallistuminen suunnitteluun järjestetään jne.)

  **5.4. Opetuksen järjestämistapoja**

 Muistiin merkitsi, Asta Valkonen